VASKI-KIRJASTOT

VASKI-LAINAUSPALVELUT ISO TYÖRYHMÄ 21.12.2012

Aika tiistai 13.11.2012, klo 12.00 - 14.45

Paikka Turun kaupunginkirjasto, Kokoushuone 1

Läsnä Vaski-kirjastojen edustajat:

Kaarina: Satu Loijas

 Laitila: Tuula Läspä, Kerttu Pietilä

 Lieto: Terttu Häkkinen

 Masku: Mari Yrjönen

 Mynämäki: Pirkko Sipilä

 Nousiainen: Eila Ylioja

 Paimio: Mervi Hakala

 Rusko: Suvi Luukkonen

 Taivassalo: Pirjo Hyövelä

 Turku: Pirjo Laulajainen, Tuula Orne (siht.), Pirjo-Riitta Lehtonen (pj)

 Uusikaupunki: Eila Polojärvi, Anna-Liisa Langinkoski

 Vehmaa: Heidi Suomi

poissa: Miia Routti Turusta sekä Kustavin, Naantalin, Pyhärannan, Raision ja Sauvon kirjastojen edustajat

Asiantuntijavieraina: Anna Viitanen ja Kaija Valikainen Turusta

1. Kokouksen avaus

Kokouksen avasi Pirjo-Riitta Lehtonen

1. Kokouksen sihteerin valinta

Sihteeriksi sovittiin Tuula Orne

1. Koulukirjastojen, museoiden ja Celia-kirjaston aineistot rekisterissä ja verkkokirjastossa, sekä niteiden erikoistilat.

Anna Viitanen kertoi koulukirjastojen, museoiden, Celia-kirjaston ja oppimateriaalikeskuksen aineistosta rekisterissä ja verkkokirjastossa seuraavaa:

* Varattavuus määräytyy Aurorassa laina-ajan perusteella.
* Vaskissa on mukana erilaisia koulukirjastoja ja museoita. Osassa koulukirjastoja on mahdollista tehdä varauksia koulun omaan kokoelmaan, osassa ei. Muissa Vaskin yksiköissä ei voida tehdä varauksia koulukirjastojen kokoelmiin. Koulukirjastot eivät siis ole mukana Vaskin yhteisessä varausjonossa. Museoiden kokoelmat eivät myöskään ole varattavissa.
* Verkkokirjastossa ei pysty tekemään tietueeseen varausta, jos siinä ei ole yhtään nidettä joka on laina-ajalla määritelty varattavaksi. Aurorassa henkilökunta pystyy tekemään varauksen, vaikka varattavia niteitä ei olisi. Ohjelma kuitenkin varoittaa näissä tapauksissa siitä, ettei varattavaa nidettä ole olemassa. Varausta ei saa tehdä, ellei tietueessa ole varattavia niteitä.
* Celian Daisy-äänikirjojen laina-aikana on ”ei lainattavissa”. Tämän vuoksi niitä ei pysty myöskään varaamaan. Tekijänoikeussyyt estävät ko. aineiston lainaamisen muille kuin siihen vammansa perusteella oikeutetuille. Daisyja on Uudessakaupungissa ja Vehmaalla.

Ulla-Maija Maunu lähetti kokoukselle terveisiä, että pieni työryhmä (Ulla-Maija Maunu, Kaija Valikainen ja Susanna Sandell) tekee koosteen eri malleista koulukirjastotoiminnassa ja kertoo niistä tarkemmin lainauspalveluryhmän seuraavassa kokouksessa.

Koulujen käytännöt on sovittu kuntakohtaisesti, sillä kouluthan eivät kuulu Vaski-yhteistyöhön, vaan heidän sopimuksensa on tehty oman kunnan kirjaston kanssa.

1. Auroran pääkäyttäjyys

Kaija Valikainen kertoi Auroran pääkäyttäjistä. Järjestelmän käyttöönottoprojektin ajaksi (v. 2012 loppuun) määriteltiin 12 pääkäyttäjää, jotka saivat vastuualueikseen kukin omat kirjastonsa. Aurorassa pääkäyttäjät voivat tehdä monia asioita, kuten asetuksia ja tekstejä. Osassa tapauksista pääkäyttäjä kuitenkin joutuu ottamaan yhteyttä Axiell’in tukipalveluun, eikä kaikkiin asioihin ohjelmassa voida vaikuttaa. Jotkut ongelmista korjaantuvat ohjelmaversion päivityksessä tänä syksynä.

Ensi vuoden alusta pääkäyttäjät todennäköisesti vähenevät. Ongelmista, virheistä ja muutos/parannusehdotuksista ilmoitetaan sähköpostilla auroran-kayttoonotto-vaskissa@googlegroups.com.

1. Auroran muistutukset

Aurorasta lähetettävien muistutusten teksteistä on lainauspalveluiden ydinryhmä muokannut tekstimalleja, joista on lähetetty kyselyt kirjastoille. Vaski- kirjastojen kesken pyritään mahdollisimman yhtenäiseen linjaan, mutta eroavuuksiakin on. Muistutusten määrä vaihtelee entisten Pallas-kirjastojen ja Origo-kirjastojen välillä. Entisistä Pallas-kirjastoista sekä Uudestakaupungista lähtee jatkossakin yksi muistutus. Muista Origo-kirjastoista lähtee kaksi muistutusta (Vehmaa ilmoitti kokouksen jälkeen siirtyvänsä myös yhteen muistutukseen). Turku, Raisio ja Paimio lähettävät kaksi muistutusta, koska perintätoimisto hoitaa näiden kirjastojen laskut, ja toisessa muistutuksessa on tästä maininta.

 Muistutukset lähtevät suomen – ja ruotsinkielisinä. Asiakkaat, joilla on äidinkieleksi laitettu englanti, ovat virheellisesti saaneet muistutukset ruotsinkielisenä. Korjaus tähän on luvattu Auroran seuraavaan päivitykseen. Libran asetuksista määritellään kuinka monta muistutusta kirjasto lähettää ja minkälaiset tekstit muistutuksiin tulee.

1. Auroran laskut

Auroran laskut lähetetään Librasta. Kyselyt laskun tekstimalleista on lähetetty kirjastoille ja tekstit muokataan vastausten mukaan. Laskun teksti on pääosin samansisältöinen kaikissa Vaski-kirjastoissa, paitsi Turun, Raision ja Paimion laskuissa, joiden laskujen ulkonäön päättää perintätoimisto.

Tällä hetkellä kirjastojen tulostamissa laskuissa ei ole myöhästymismaksuja, muistutuskuluja eikä laskun eräpäivää. Laskuun voi lisätä valmiin tekstin tai laskun mukaan voi liittää saatekirjeen. Itella liittää haluttaessa saatekirjeen myös e-kirjeeseen, se täytyy vain ensin laatia ja toimittaa Itellalle.

Osa kirjastoista haluaa, että laskun tekstissä kerrotaan myöhästymismaksujen suuruus ja muistutuskulut, osalle riittäisi tieto siitä, että maksut peritään käyttösääntöjen mukaisesti. Joku kirjasto on päättänyt lisätä myöhästymismaksut ja muistutuskulut käsin laskuun.

Pääkäyttäjät pyrkivät toteuttamaan laskutekstit toivomusten mukaisesti.

1. Auroran kehittäminen

Kaija Valikainen kertoi seuraavaa:

Aurora päivityksiä tulee noin 3-4 vuodessa. Lähiaikoina tulossa versiopäivitys, jossa on korjauksia Auroraan. Versiosta on saatavana pikaohje, jossa jaoteltuna osiot näytöistä, toiminnoista, lainauksesta ,palautuksesta . Tietoja löytyy Axiell Wikistä (osoite tulee vaskiextranettiin).

Jos tulee mieleen kehitysehdotuksia, niin laittakaa viestit sähköpostiosoitteeseen auroran-kayttoonotto-vaskissa@googlegroups.com. Auroraa käyttää moni kirjasto Vaski-kirjastojen lisäksi. Ohjelmaan voi toivoa muutos- tai kehittämisehdotuksia, ja Vaski johtoryhmä päättää viedäänkö niitä Axiellille, vain Vaskille räätälöitäviä palveluja on harkittava tarkkaan.

1. Lainauspalvelun käytännön asioita

Lainojen uusinnasta:

Lainauspalvelun ydinryhmä muistutti lainojen uusinnasta Extranetissa, kun oli huomattu, että asiakkailla oli monia uusintoja lainoissaan. Yhdellä asiakkaalla esim. oli kymmeniä lainoja, joita oli uusittu 10 – 17 kertaa.

Vaskin käyttösääntöjen mukaan uusintakertoja on kolme. Tarvittaessa voidaan joustaa uusintakerroista esim. asiakas etsii vielä kirjaa yms. Uusintakertojen rajoittamiseen on syynsä. Turku päätyi kolmeen uusintakertaan vuosia sitten erään hankalan tapauksen myötä, jossa asiakas oli lainannut aivan uusia sanakirjoja, hän uusi lainoja parisen vuotta ja lopulta palautti kirjat turmeltuneena poistokunnossa. Korvauksista tuli suuri riita, koska asiakkaan mielestä aineisto ei ollut enää uutta, vaan jo pari vuotta vanhaa.

Rajaton uusintakertojen määrä mahdollistaa myös kadonneen aineiston loputtoman uusimisen. Helppo uusinta myös houkuttelee asiakasta uusimaan aineistoa, jota hän ei enää tarvitse, mutta muut asiakkaat voisivat haluta lainata aineistoa, vaikka eivät siitä olisi varausta tehneetkään.

Jos uusintakertoihin halutaan muutosta, asiaa on vietävä eteenpäin työvaliokuntaan (ehkä Vaski johtoryhmällekin), joka voi tarvittaessa tehdä uuden päätöksen.

Turmeltuneena palautetusta niteestä::

Ongelmia on ollut myös turmeltuneista niteistä. Esim. asiakas on lainannut Raision kirjan Liedosta ja palauttaa sen aikanaan turmeltuneena Turkuun. Tällaisissa tapauksissa lainaava kirjasto (= Lieto), joka on asiakassuhteessa lainaajaan, lähettää asiakkaalle laskun kirjasta. Nidetietojen muutoshistoriasta saa selville lainaavan osaston. Nide lähetetään siihen kirjastoon mistä se on lainattu, jotta kirjasto osaa lähettää asiakkaalle laskun. Muistakaa laittaa kirjan mukana viesti: **mitä** on tapahtunut, **missä** on tapahtunut, **milloin** on tapahtunut.

Myöhemmin lainaava kirjasto korvaa niteen kotikirjastolle.

1. Kulttuurikortti

Kulttuurikortti on laajentunut koko Vaskin alueelle. **Naakkakortteihin** voidaan lisätä kulttuurirasti ja se toimii Turun kulttuurilaitoksissa kulttuurikorttina. Mihin tahansa Vaski kirjaston kirjastokorttiin pystyy teknisesti lisäämään kulttuurirastin, mutta ne eivät ole kulttuurikortteja.

Kulttuurikortteja voivat olla vain Naakkakortti, Turun ’Pupukortti ’ja ’Haitarinsoittaja’.

* Kulttuurikortit ovat näyttökortteja Turun kulttuurilaitoksissa.
* Asiakas saa Emailerin kautta tiedotteen kulttuuritapahtumista sähköpostiinsa.
* Emaileri-tiedotteen yläosassa on kohta ’omat tiedot’. Tästä linkistä voi tehdä oman kulttuuriprofiilin omien mielenkiintoaiheiden mukaisesti.
* Asiakas voi laittaa kulttuurikorttiin eri sähköpostiosoitteen kuin on Auroran asiakasrekisterissä.
* Jos asiakkaan sähköpostiosoite muuttuu, eikä hänellä ole tallella yhtään kulttuurikorttitiedotetta, josta pääsisi omiin tietoihin, osoitteenmuutos ilmoitetaan sähköpostilla kulttuurikortti@turku.fi.
* Verkkokirjastossa kulttuuriprofiilia ei voi tehdä.
* Kulttuurikortin käyttöönotto (=rastitus asiakasrekisterissä) ja rastin poisto voidaan tehdä vain asiakaspalvelussa.
* Emaileri-tiedotteita ei lähetetä alle 18-vuotiaille (laki kieltää suoramarkkinoinnin alle 18 v).

Turku vaihtaa vanhan kirjastokortin ilmaiseksi kulttuurikorttiin, jos asiakas sellaisen haluaa. Kunnat voivat itse päättää toimintatavoistaan koskien kortin vaihdon maksullisuutta.

Kulttuurikorttitiedotteessa kerrotaan nyt vain Turun kulttuuritapahtumista. Ulla-Maija Maunu on yhdessä AMK:n kanssa kehittämässä kulttuurikorttia.

1. Muut asiat
* Vaskikirjastojen käyttösäännöt ovat parhaillaan tarkistettavina.
* Vaskiorganisaatio muuttuu, lainauspalveluun tulee mukaan logistiikka. Jatkossa lainauspalvelu-logistiikkaryhmää tulee ilmeisesti vetämään palvelupäällikkö Maija Karjalainen.Turusta. Asiasta tulee varmaan lisätietoja Vaski-johtoryhmän ja työvaliokunnan muistioihin, kannattaa seurata Vaski-Extranettia!.
* Puheenjohtaja kiitti osallistujia ja päätti kokouksen kello 14.45.